Μαρία του Γκιζ (1515-1560)

Η Μαρία του Γκιζ (, 22 Νοεμβρίου 1515 - 11 Ιουνίου 1560) του Οίκου των Γκιζ ήταν βασίλισσα της Σκωτίας ως δεύτερη σύζυγος του Ιακώβου Ε΄ της Σκωτίας και αντιβασίλισσα της Σκωτίας (1554-1560) για λογαριασμό της κόρης τους, Μαρίας Α΄ της Σκωτίας.

Ο ισχυρός Οίκος του Γκιζ ήταν πρωταγωνιστής στη Γαλλία τον 16ο αιώνα με συμμαχίες με το βασίλειο της Γαλλίας και το μικρότερο βασίλειο της Σκωτίας που ήθελε να είναι Καθολικό ανεξάρτητο από την Αγγλία. Μετά την αποτυχία της οι Προτεστάντες πήραν την εξουσία στη Σκωτία και ο εγγονός της, Ιάκωβος Α΄ και ΣΤ΄ της Αγγλίας και της Σκωτίας, ένωσε για πρώτη φορά τα Στέμματα της Αγγλίας και της Σκωτίας.

 Βιογραφία 

 Πρώτα χρόνια 
Η Μαρία του Γκιζ γεννήθηκε στο Μπαρ-λε-Ντυκ ήταν το πρώτο παιδί και η μεγαλύτερη κόρη του Κλαύδιου του Γκιζ, αρχηγού του Οίκου του Γκιζ, και της Αντουανέττας των Βουρβόνων, κόρης του Φραγκίσκου του Βαντόμ και της Μαρίας του Λουξεμβούργου. Ο Οίκος των Γκιζ ήταν παρακλάδι του Οίκου της Λωρραίνης.

Η Μαρία είχε άλλα 11 αδέλφια, ανάμεσα τους: Φραγκίσκος του Γκιζ, Κλαύδιος Β΄ του Ωμάλ και οι καρδινάλιοι Κάρολος της Λωρραίνης και Λουδοβίκος της Λωρραίνης. Η Μαρία του Γκιζ ήταν ψηλή, ενώ, όπως είχε αναφέρει η μητέρα της, υπέφερε από συχνά κρυολογήματα. Ακούγεται ότι γεννήθηκε στο σπίτι ενός "κοινού θνητού", ενώ η μητέρα της ταξίδευε για τη γενέτειρα της.Wood, Marguerite, ed., Balcarres Papers: The French Correspondence of Marie de Lorraine, vol. 1, Scottish History Society (1923), p. 228, c. 1542. Σε ηλικία 5 ετών έγινε νονά στη μικρότερη αδελφή της, Λουίζα, και αργότερα πήγε μαζί με τη γιαγιά της, Φιλίππη του Χέλρε, στη Μονή των Πτωχών Κλάρων στο Ποντ-α-Μουσσόν. Οι θείοι της, Αντώνιος της Λωρραίνης και Ρενέα των Βουρβόνων, επισκέφτηκαν τη Μαρία όταν ήταν 14 ετών· εντυπωσιασμένοι με το ανάστημα και την εμφάνιση της την πήραν από το μοναστήρι και την έφεραν μαζί τους στη γαλλική Αυλή. Η Μαρία έκανε την πρώτη εμφάνιση της στον γάμο του Φραγκίσκου Α΄ της Γαλλίας και της Ελεονώρας της Αυστρίας, ενώ έγινε φίλη με τις κόρες του Βασιλιά, Μαγδαληνή και Μαργαρίτα.

 Δούκισσα του Λονγκεβίλ 
Στις 4 Αυγούστου 1534 σε ηλικία 18 ετών η Μαρία έγινε δούκισσα του Λονγκβίλ με τον γάμο της με τον Λουδοβίκο Β΄ του Λονγκβίλ στο Παλάτι του Λούβρου. Ο γάμος τους ήταν ευτυχισμένος, αλλά πολύ σύντομος. Ο πρώτος γιος της Μαρίας, Φραγκίσκος, γεννήθηκε στις 30 Οκτωβρίου 1535, αλλά στις 9 Ιουνίου 1537 ο Λουδοβίκος πέθανε στη Ρουέν αφήνοντας την εγκυμονούσα σύζυγο του χήρα σε ηλικία 21 ετών. Το υπόλοιπο διάστημα της ζωής της η Μαρία κρατούσε το τελευταίο γράμμα από τον αγαπημένο της φίλο και σύζυγο Λουδοβίκο που έγραφε για την ασθένειά του και εξηγούσε την απουσία του στη Ρουέν, το οποίο βρίσκεται και σήμερα στην Εθνική Βιβλιοθήκη της Σκωτίας.Marshall, R. K., Mary of Guise, Collins, (1977), 36–39: Wood, Marguerite, ed., Balcarres Papers, vol. 1, SHS (1923), 1. Η Μαρία γέννησε τον δεύτερο γιο της στις 4 Αυγούστου και τον ονόμασε Λουδοβίκο στη μνήμη του συζύγου της. Ο Λουδοβίκος πέθανε πολύ μικρός, αλλά ο Φραγκίσκος έστελνε γράμματα στη μητέρα του στη Σκωτία. Στις 22 Μαρτίου 1545 της έγραφε πόσο ψηλός ήταν και στις 2 Ιουλίου 1546 της έστειλε το πορτραίτο του.Wood, Marguerite, ed., Balcarres Papers, vol. 1, SHS (1923), 110 from Joinville, 145 from Fontainebleau.

 Γάμος με τον Ιάκωβο Ε΄ της Σκωτίας 
Η Μαρία έγινε στόχος του Ιακώβου Ε΄ της Σκωτίας για τον δεύτερο γάμο του (1537) η πρώτη σύζυγος του, Μαγδαληνή της Γαλλίας, είχε πεθάνει πρόωρα και χρειαζόταν μια Γαλλίδα νύφη για να πραγματοποιήσει συμμαχία εναντίον της Αγγλίας. Ο Ιάκωβος Ε΄ σύμφωνα με έναν συγγραφέα του 17ου αιώνα είχε εντυπωσιαστεί από τη Μαρία όταν πήγε στη Γαλλία να συναντήσει τη Μαγδαληνή και τη Μαρία των Βουρβόνων, ήταν ο επόμενος στόχος του.Strickland, Agnes, Lives of the Queens of Scotland, vol. 1, Edinburgh (1850), 337–339, quoting William Drummond of Hawthornden, Works, (1711) 104. Η Μαρία βρέθηκε στον πρώτο γάμο του Ιακώβου Ε΄ με τη Μαγδαληνή.Seward, Denis, Prince of the Renaissance, (1973), 193–6; cited Marshall (1977), 38, Rosalind Marshall does not repeat Hawthornden's story.

Ο πρόσφατα χήρος Ερρίκος Η΄ της Αγγλίας είχε προσπαθήσει να αποτρέψει την ένωση ζητώντας το χέρι της Μαρίας. Ο Ερρίκος Η΄ είχε βαρύ ιστορικό στη συμπεριφορά με τις συζύγους του, εξόρισε την πρώτη και αποκεφάλισε τη δεύτερη και αυτό έκανε τη Μαρία να αρνηθεί την πρόταση. Ο Ερρίκος Η΄ είπε τον Δεκέμβριο του 1537 στον Καστιγιόν, τον Γάλλο απεσταλμένο στο Λονδίνο, ότι ήταν πολύ μεγάλος άντρας για να μην έχει μια μεγάλη σύζυγο.Letters & Papers Henry VIII, vol. 12, part 2 (1891) no. 1285, (Louis de Perreau, Sieur de Castillon to Francois Ier) Η βιογράφος Αντόνια Φρέιζερ (γεν. 1932) γράφει το 1969 ότι η Μαρία του απάντησε "Είμαι μεγάλη γυναίκα αλλά έχω μικρό λαιμό".Fraser, Antonia (1969). Mary Queen of Scots. Weidenfield & Nicholson. p. 7. Η απάντηση της Μαρίας ήταν κακόγουστο αστείο επειδή λίγο πριν αποκεφαλιστεί η δεύτερη σύζυγος του, Ανν Μπολέυν (1536), είπε στον εκτελεστή ότι θα τη σκοτώσει εύκολα, επειδή έχει "μικρό λαιμό". Ο Φραγκίσκος Α΄ της Γαλλίας προτίμησε την πρόταση του Ιακώβου και μεταβίβασε τις επιθυμίες του στον Κλαύδιο του Γκιζ. Ο Φραγκίσκος δήλωσε ότι θα της δώσει τόσο μεγάλη προίκα σαν να ήταν πριγκίπισσα.Teulet, Alexandre, Relations Politiques de la France et de l'Espagne avec l'Ecosse, vol. 1, Paris (1862) 115, (the surviving draft calls Mary, 'Marguerite'). Η μητέρα της Μαρίας είδε την πρόταση "εξαιρετικά περίεργη", επειδή ο βασιλιάς είχε συμπεριλάβει την κληρονομιά του γιου της Μαρίας στην προίκα.Wood, Marguerite, Balcarres Papers, vol. 1, SHS (1923), ix, 3 & fn., "mervyleusement estrange." Η Μαρία δέχτηκε τον πρόταση πολύ σοκαρισμένη και θλιμμένη, επειδή είχε χάσει πρόωρα τον σύζυγο και τον γιο της και δεν ήθελε να αποχωριστεί την πατρίδα της και την οικογένεια της. Ο πατέρας της προσπάθησε να της αλλάξει γνώμη μέχρι την εποχή που ο Ιάκωβος της έγραψε για να της δώσει τις συμβουλές και την υποστήριξη του.Marshall (1977), 51–3, but see fn. 15. Η αυθεντικότητα των επιστολών που δημοσιοποιήθηκαν για πρώτη φορά το 1935 αμφισβητείται.Marshall (1977), 268–269 (fn. 15), the letter first appeared in Stefan Zweig, Mary Queen of Scots, London (1935), 1–2. Ο Ντέηβιντ Μπήτον (1494 - 1546) ταξίδευσε στη Γαλλία για να προχωρήσει στις διαπραγματεύσεις του γάμου. Ο Μπήτον έγραψε επιστολή στον Ιάκωβο Ε΄ στις 22 Οκτωβρίου 1537 στη Λυών ότι "είναι έτοιμος να φέρει σε ευτυχές τέλος την αποστολή", είχε μιλήσει με τη Μαρία που βρισκόταν με τη μητέρα της στην Καμπανία και περίμενε το τέλος των διαπραγματεύσεων.Letters & Papers Henry VIII, vol. 12, part 2 (1891) no. 962: Lang, Andrew, 'Letters of Cardinal Beaton, SHR (1909), 156: Marshall (1977), 45, (which suggests he thought the couple had not met)

Οι γαμήλιες διαπραγματεύσεις ολοκληρώθηκαν τον Ιανουάριο του 1538 με μια προίκα που περιείχε και την προίκα του πρώτου της γάμου. Σύμφωνα με τους γαμήλιους όρους, αν ο βασιλιάς πέθαινε πρώτος η χήρα θα είχε για όλη την υπόλοιπη ζωή της το Κάστρο του Φώκλαντ, το Κάστρο του Στέρλινγκ, το Κάστρο του Ντίνγκουαλ και το Κάστρο Θρηβ μαζί με όλα τα έσοδα από τις κομητείες Φάιφ, Στράδερν, Ρος και Όρκνεϋ και τις ηγεμονίες των Γκάλλογουεϋ, Αρντμάννοχ και των Νήσων.Hay, Denys, ed., The Letters of James V, HMSO (1954), 340-341. The same offer had been made to Madeleine of Valois and Mary of Bourbon. See also; Bapst, E., Les Mariages de Jacques V, 324; Teulet, Alexandre, Relations Politiques de la France et de l'Espagne avec l'Ecosse, vol. 1, Paris (1862), 115-118. Η Μαρία δέχτηκε την προσφορά και έκανε σχέδια για την αναχώρηση της. Ο αρραβώνας του Ιακώβου Ε΄ με τη Μαρία του Γκιζ έγινε δια πληρεξουσίου στις 9 Μαΐου 1538 στο παρεκκλήσι του Κάστρου του Σατωντέν. Περίπου 2000 λόρδοι και βαρόνοι ήρθαν από τη Σκωτία για να παραστούν στην τελετή σαν απεσταλμένοι του Ιακώβου Ε΄ με έναν στόλο υπό την ηγεσία του λόρδου Μάξγουελ. Ο Μάξγουελ και οι λόρδοι του επέστρεψαν στη Σκωτία με τη Μαρία. Η Μαρία απέπλευσε από τη Χάβρη στις 10 Ιουνίου 1538 και έφτασε στο Φάιφ έξι μέρες αργότερα, έγινε δεκτή από τον Βασιλιά με πολλές τελετές. Όταν έφυγε η Μαρία από τη Γαλλία τον Ιούνιο του 1538 22 ετών αναγκάστηκε να αφήσει τον τρίχρονο γιο της, Φραγκίσκο, στη Γαλλία, επειδή είχε διαδεχτεί στο Λονγκβίλ τον πατέρα του, Λουδοβίκο Β΄. Ο Ιάκωβος Ε΄ και η Μαρία παντρεύτηκαν στον Καθεδρικό Ναό του Αγίου Ανδρέα στο Σαιντ Άντριους στις 18 Ιουνίου 1538. Η μητέρα του Ιακώβου, Μαργαρίτα Τυδώρ, έγραψε τον Ιούλιο στον αδελφό της, Ερρίκο Η΄: "Την εμπιστεύομαι επειδή θα γίνει σοφή πριγκίπισσα, θα έχει μεγάλες τιμές από μένα και πολύ καλή μεταχείριση".State Papers Henry VIII, vol. 5 part 4. (1836), 135, Margaret to Henry, 31 July 1538.

 Βασίλισσα της Σκωτίας 
Ο δούκας του Γκιζ έστειλε χτίστες, μεταλλωρύχους και τον Γάλλο ζωγράφο Πιερ Κενέλ για να διακοσμήσει τα ανάκτορα.Thomas, Andrea, Princelie Majestie,(2006): Wood, Marguerite, Balcarres Papers, vol. 1 (1923). Η στέψη έγινε στις 22 Φεβρουαρίου 1540 στο Αββαείο του Χόλλυρουντ. Οι προετοιμασίες για τη στέψη ξεκίνησαν τον Οκτώβριο του 1539 όταν ο κοσμηματοπώλης Τζων Μόσμαν έκανε το νέο της στέμμα και επιχρύσωσε το ασημένιο της σκήπτρο. Οι πληρωμές της τελετής περιείχαν το κρέμασμα των ταπετσαριών και τη μεταφορά των επιπλώσεων από το παρεκκλήσι των ανακτόρων στο αβαείο, ενώ οι απεσταλμένοι διασκορπίστηκαν για να καλέσουν τις κυρίες του βασιλείου.Edington, Carol, Court and Culture in Renaissance Scotland, Tuckwell, (1994), 111, citing ALTS vol. 7. Ο χαιρετισμός έγινε με 30 πυροβολισμούς από τον πύργο στο Κάστρο του Εδιμβούργου και ο Ιάκωβος έδωσε άδεια στους οπλουργούς του να ρίξουν πυροτεχνήματα.Accounts of the Lord High Treasurer of Scotland, vol. 7 (1907), 347 (gun-chambers), 357 (fireworks).

Ο Ιάκωβος και η Μαρία απέκτησαν δυο γιους: τον Ιάκωβο, Δούκα του Ρόθσεϋ (γεννήθηκε στις 22 Μαΐου 1540 στον Άγιο Ανδρέα) και τον Ροβέρτο, Δούκα του Ώλμπανυ (γεννήθηκε και βαπτίστηκε στις 12 Απριλίου 1541). Και οι δυο πέθαναν στις 21 Απριλίου 1541 σε βρεφική ηλικία. Η μητέρα της Μαρίας, Αντουανέττα των Βουρβόνων, έγραψε στην κόρη της γράμμα για να την παρηγορήσει και να της υπενθυμίσει ότι ήταν πολύ νέα και μπορούσε να κάνει περισσότερα παιδιά, αλλά η ίδια έριξε τις ευθύνες στη νοσοκόμα της και στην υπερβολική σίτιση.Wood, Marguerite, Balcarres Papers, vol. 1, STS (1923), 60–61. Το τρίτο και τελευταίο παιδί του ζεύγους, η Μαρία, γεννήθηκε στις 8 Δεκεμβρίου 1542 στο Παλάτι του Λινλίθγκοου εν μέσω πολέμου με την Αγγλία. Ο Ιάκωβος πέθανε έξι μέρες αργότερα μετά από σύντομη ασθένεια αφήνοντας τη σύζυγό του αντιβασίλισσα της Σκωτίας.Antonia Fraser, Mary Queen of Scots, pp. 3 and 12. Την αντιβασιλεία ανέλαβε ο Τζέημς Χάμιλτον, 2ος Κόμης του Άρραν. Ο Ερρίκος Η΄ εξέφρασε την επιθυμία να παντρέψει τη νεογέννητη Μαρία με τον γιο και διάδοχο του, Εδουάρδο. Η πράξη αυτή προκάλεσε μεγάλες αντιδράσεις στη Σκωτία από αυτούς που αναζητούσαν συμμαχία με τη Γαλλία με αποτέλεσμα να ακολουθήσει αγγλική εισβολή. Ο Δούκας του Γκιζ είπε στον Άγγλο διπλωμάτη Ραλφ Σάντλερ (1507 - 1587) ότι ο αντιβασιλιάς Άρραν είναι "απλός άνθρωπος" και "μπορείς να μάθεις τα πάντα από αυτόν". Ο Άρραν άκουσε τον Απρίλιο του 1543 τη φήμη ότι ο Ερρίκος Η΄ επιθυμούσε να πάρει νέα σύζυγο τη Μαρία του Γκιζ. Η Μαρία με τον προσωπικό της μαγνητισμό έμαθε τα πάντα και στη συνέχεια έστειλε τον λόρδο Φλέμινγκ στον Σάντλερ για να αναφέρει τη συνάντηση. Ο Σάντλερ ανήγγειλε στον Ερρίκο Η΄ ότι η κατάσταση στη Σκωτία είναι ιδιαίτερα πολύπλοκη.Strickland, Agnes, Lives of the Queens of Scotland, vol. 2 (1851), 39-41: Clifford, Arthur, ed., Sadler State Papers, vol.1, (1809), 134-5, Sadler to Henry VIII, 9 April 1543; p.86

 Η αντιβασιλεία του Άρραν 
Η Μαρία έμενε ανεπιθύμητη στο Παλάτι του Λινλίθγκοου. Τον Ιούλιο του 1453 μετακινήθηκε με τη μικρή βασίλισσα στο Kάστρο του Στέρλινγκ. Ο Ραλφ Σάντλερ μίλησε μαζί της και τον διαβεβαίωσε ότι ο γάμος με τον νεαρό Εδουάρδο θα προχωρήσει όταν η Μαρία φτάσει 10 ετών. Η Μαρία αισθανόταν υπέροχα και ασφαλής με τη νέα της κατοικία στο Στέρλινγκ.Clifford, Arthur ed., Sadler State Papers, vol. 1 (1809), 249–253, Sadler to Henry VIII, 10 August 1543. Ο Ερρίκος Η΄ σύντομα κατάλαβε ότι η Μαρία δεν είχε στόχο να προχωρήσει τον γάμο παρά τις σκωτσέζικες υποσχέσεις και η Συνθήκη του Γκρίνουϊτς ήταν άκυρη, γι' αυτό ξεκίνησε από τα τέλη του 1543 επιδρομές στη Σκωτία με την ελπίδα να αλλάξει η Μαρία γνώμη με τη βία. Το 1544 η Μαρία έκανε ανεπιτυχή προσπάθεια να αντικαταστήσει τον Άρραν στην αντιβασιλεία.Blakeway, Amy (2015). Regency in Sixteenth-century Scotland. Woodbridge: Boydell & Brewer. p. 73. Μετά την ήττα των Σκωτσέζων στη μάχη του Πίνκι Κλαφ το Σεπτέμβριο του 1547 ο γαλλικός στρατός ενίσχυσε τις δυνάμεις της Μαρίας που παρέμεινε στη Σκωτία. Η Μαρία εξοπλισμένη με ένα σύγχρονο τόξο πήγε στο πεδίο της μάχης τον Ιούλιο του 1548 στην πολιορκία του Χάντιγκτον.Accounts of the Lord High Treasurer of Scotland, vol. 9 (1911), 195. Η συνοδεία της συγκρούστηκε με τους Άγγλους τοξότες και 16 από αυτούς έπεσαν στο πεδίο της μάχης γύρω από την ίδια.Records of the Parliaments of Scotland to 1707 Haddington Abbey, 7 July 1548 Μετά από το τραγικό περιστατικό η Μαρία έδωσε σε έναν από τους τοξότες της τον Άντρο Στραίτον μηνιαίο μισθό 4 λιρών.Accounts of the Lord High Treasurer of Scotland, vol. 9 (1911), 226. Με απόφαση του Κοινοβουλίου της Σκωτίας η Μαρία στάλθηκε τον Αύγουστο του 1548 στη Γαλλία για να ανατραφεί μαζί με τον μέλλοντα σύζυγο της, δελφίνο Φραγκίσκο, γιο του Ερρίκου Β΄ της Γαλλίας. Η Μαρία αποφάσισε να ταξιδεύσει από το Νταμπάρτον με την κόρη της έφτασε μέχρι το Ουίθορν που προχώρησε σε προσκύνημα, αλλά αποφάσισε να επιστρέψει, επειδή συγκλήθηκε συμβούλιο στο Εδιμβούργο.Calendar State Papers Scotland, vol. 1 (1898), 155, Ruthven to Grey.Marshall, Rosalind K., Mary of Guise, Collins (1977), 175.

Την ίδια εποχή ένα σκωτσέζικο βιβλίο αφιερωμένο στη Μαρία την περιγράφει απόγονο του Γοδεφρείδου του Μπουγιόν συγκρίνοντας το θάρρος και τον ηρωισμό της με μυθικές ηρωίδες όπως η Τόμυρις, η Σεμίραμις και η Πενθεσίλεια.Murray, James AH. ed.,The Complaynt of Scotland, 1549, EETS (1872), 2. Ακολούθησε συμφωνία τα Χριστούγεννα του 1549 στο Κάστρο του Στέρλινγκ για νέες γαλλικές ενισχύσεις, στην πολιορκία του Κάστρου του Μπρώτυ τον Φεβρουάριο του 1550 έδειξε μεγαλύτερη σύνεση όταν παρακολουθούσε την επιτυχή έφοδο κατά μήκος του ποταμού Τάι.Michaud & Poujoulat, Nouvelle Collection des memoirs pour server a l’histoire de France, vol. 6 (1839) 6–7. Τα αγγλικά στρατεύματα εγκατέλειψαν τον Σεπτέμβριο του 1549 το Χάντιγκτον, η Μαρία με θριαμβευτικό ύφος έγραψε "οι Άγγλοι δεν άφησαν από πίσω τους τίποτε άλλο εκτός από την πανούκλα".Marcus, Merriman,The Rough Wooings, Tuckwell (2002), 337–339, 344–345, "ny ont laisse que la peste derriere eulx." Οι διαπραγματεύσεις για ειρήνη κατέληξαν στις 24 Μαρτίου 1550 στη Συνθήκη της Βουλώνης.Merriman, Marcus, The Rough Wooings, Tuckwell (2000), 346. Σύμφωνα με τους όρους της συνθήκης ο Κλαύδιος Β΄ του Ωμάλ, ένας από τους αδελφούς της Μαρίας, θα έπρεπε να αποσταλεί σαν όμηρος στην αγγλική Αυλή μαζί με άλλους 5 Γάλλους.Jordan, W.K., Chronicle of Edward VI, London (1966), 22, 24, 26, 27, 29. Μετά τον θάνατο του πατέρα της ο Κλαύδιος πήρε την άδεια να πάει στη Σκωτία στις 11 Μαΐου με ένα διαβατήριο που του έδωσε ο Εδουάρδος ΣΤ΄.Lodge, Edmund, Illustrations of British History, vol. 1 (1791), 137, Lambeth Palace Talbot Mss. vol. B, f.205, Lodge assumes it was Francis, not Claude. Ο Κλαύδιος έγραψε από το Εδιμβούργο στις 18 Μαΐου για τις αμυντικές εργασίες του βασιλείου και η Μαρία, μετά τη συνθήκη αυτή, μπόρεσε να επισκεφτεί τη Γαλλία για να δει την οικογένεια της.Michaud & Poujoulat, Nouvelle Collection des Memoires pour servir a l'histoire de France, vol. 6, (1839), 39.

 Ταξίδια σε Αγγλία και Γαλλία 
Η Μαρία μετέβη στις 6 Σεπτεμβρίου 1550 από τη Σκωτία στη Διέππη για τη συμμετοχή της την 1 Οκτωβρίου 1550 σε φεστιβάλ στη γαλλική Αυλή της Ρουέν με τη μικρή της κόρη.British Library festival books website "C'est la Deduction du Sumpteaux Spectacles, ... Rouen (1551)" Στη Ρουέν η Μαρία ήταν επικεφαλής παρέλασης, ακολουθούσαν στρατιώτες με σύμβολα σκωτσέζικων κάστρων που είχαν καταληφθεί από τους Γάλλους. Είχε μαζί της μεγάλη συνοδεία από επιφανείς Σκωτσέζους κόμητες και επισκόπους.Tytler, Patrick Fraser, England under Edward & Mary, vol. 1 (1839), 329. Οι ιστορικοί έχουν αναλύσει τις κινήσεις αυτές σαν προετοιμασία για τη συνοδεία της κόρης της στον θρόνο της Σκωτίας.Ritchie, Pamela, Mary of Guise, Tuckwell (2002), 69–71, 81–5, 250–255. Τον χειμώνα η Μαρία έμεινε στη γαλλική Αυλή της Μπλουά. Το καλοκαίρι επισκέφτηκε την Τουρ, την Ανζέ και τη Νάντη με τον Ερρίκο Β΄. Τον Απρίλιο στο Αμπουάζ γνώρισε μεγάλο ψυχολογικό σοκ, όταν έμαθε ότι επιχείρησαν να δηλητηριάσουν τη μικρή της κόρη.Calendar State Papers Foreign Edward, (1861) 97, no. 332, John Mason to PC, 29 April 1551. Ο Ρόμπερτ Στιούαρτ, ένας ύποπτος Σκωτσέζος, βρέθηκε στο Λονδίνο και παραδόθηκε στους Γάλλους τον Μάιο.Calendar State Papers Spain, vol. 10 (1914): Jordan, WK ed., Chronicle of Edward VI, (1966), 62. Την εποχή που βρισκόταν στη Γαλλία αγωνίστηκε σκληρά για να εξασφαλίσει τις καλύτερες συνθήκες για τον γάμο της κόρης της και για την οικονομική της υποστήριξη στη Σκωτία. Ο Τζον Μέισον, ένας Άγγλος παρατηρητής που κατασκόπευε τη Μαρία στη Σκωτία, σημειώνει: "η χήρα της Σκωτίας έχει γίνει έντονα κουραστική στους Γάλλους, συμπεριφέρεται σαν ζητιάνα, ο βασιλιάς προσπαθεί να απαλλαγεί από αυτήν".Calendar State Papers Foreign Edward, (1861), 103.

Μετά την επιστροφή της από τη Διέππη, ο γιος της, Φραγκίσκος, πέθανε επίσης πρόωρα στην Αμιένη.Ritchie, Pamela, Mary of Guise, Tuckwell, (2002), 66, 86–90 Τον Οκτώβριο του 1551 η Μαρία συνάντησε τον Εδουάρδο ΣΤ΄ της Αγγλίας: πέρασε πρώτα από το Πόρτσμουθ, έμεινε την πρώτη νύχτα στη Μονή του Σάουθγουι και στη συνέχεια πήγε στο Λονδίνο.Calendar State Papers Foreign Edward, London (1861), 190–1, (PRO SP68/9/85) Όταν συναντήθηκε με τον Εδουάρδο, ο Άγγλος βασιλιάς της έκανε δώρο ένα δακτυλίδι από διαμάντι, είχε μια "εκπληκτική επιτραπέζια διάμετρο" και ανήκε στην Κάθριν Παρ.Starkey, David, The Inventory of Henry VIII, Society of Antiquaries, (1998), no. 3504, p94, notes Edward's warrant 24 March 1553. Η πριγκίπισσα Μαρία αρνήθηκε να βρεθεί στη συνάντηση, αντίθετα η πριγκίπισσα Ελισάβετ ήταν παρούσα.Calendar State Papers Spanish, vol. 10 (1914), 391. Ο Τζον Έυλμερ (1521 - 1594) καταγράφει ότι σε αντίθεση με τις άλλες γυναίκες της συνοδείας του Εδουάρδου δεν μιμήθηκε την "έντονα καμπυλωτή" κόμμωση της σκωτσέζικης συνοδείας των Γκιζ.Aylmer, John, An Harborowe for Faithfull and Trewe Subjectes agaynst the Late Blowne Blaste, concerninge the Government of Wemen, Strasborg (1559): quoted by Strickland, Agnes, Lives of the Queens of England, vol.6 (1844), p.59. Στον δρόμο της επιστροφής της στη Σκωτία ο Ραλφ Σάντλερ την οδήγησε μέσω του Χερτφορτσάιρ και σταμάτησε στην οικία του Ρόμπερτ Τσέστερ στη Μονή του Ρόιστον και στο σπίτι της χήρας Δούκισσας του Σάφοκ κοντά στο Στάμφορντ.Strype, John, Ecclesiastical Memorials, vol. 2 part 1, Oxford (1822), 502–3. Ο Άρραν κάλεσε τους βαρόνους της ανατολικής Λόθιαν να τη συναντήσουν στο Μπέρικ και τους κύριους του Σέλκερκ, του Χάντιγκτον, του Ντάνμπαρ και του βορείου Μπέρικ να συναντήσουν την κυρία τους στις 24 Νοεμβρίου 1551. Έξι άμαξες με μπαρούτι μεταφέρθηκαν από το οπλοστάσιο του Ληθ στο Εδιμβούργου για να πανηγυρίσουν με κανονιοβολισμούς την επιστροφή της Μαρίας.Accounts of the Lord High Treasurer of Scotland, vol. 10, (1913), xvi, 32–34.

 Αντιβασίλισσα της Σκωτίας 
Τον Δεκέμβριο του 1552 η Μαρία της Αυστρίας, Βασίλισσα της Ουγγαρίας, αδελφή του Καρόλου Ε΄ της Αγίας Ρωμαϊκής Αυτοκρατορίας, τόνισε ότι τα διπλωματικά παράπονα της Μαρίας δεν είχαν καμιά ισχύ, επειδή δεν προέρχονταν από την ίδια αλλά από τον Κόμη του Άρραν. Επιπλέον, έδειξε έντονα ενοχλημένη με τη φιλία της με τη Γαλλία.Calendar State Papers Spanish, vol. 10 (1914), 608–609, Queen Dowager to Mary of Guise 23 December 1552. Η δύναμη της Μαρίας, ωστόσο, αυξήθηκε σημαντικά. Το Μάιο του 1553 ο αυτοκρατορικός απεσταλμένος στο Λονδίνο της πρότεινε να αντικαταστήσει τον Άρραν με τον θετό νόθο γιο της, Τζέημς Στιούαρτ, 1ο Κόμη του Μάρεϋ.Calendar State Papers Spanish, vol. 11, (1916), 41–42. Η Μαρία του Γκίζ έγινε αντιβασίλισσα στις 12 Απριλίου 1554. Η 11χρονη Μαρία έστειλε συγχαρητήρια στη μητέρα της από το Κάστρο του Μεντόν, όπου έμενε με τη γιαγιά της και τον θείο της, καρδινάλιο της Λωρραίνης.Ritchie, Pamela, Mary of Guise, (2002), 94.Reports on various collections: Manuscripts of Robert Mordaunt Hay at Duns Castle, vol.5, HMC (1909), p.90-1.

Στις περισσότερες υποθέσεις η Μαρία του Γκίζ συμβουλεύτηκε τους αδελφούς της, τον Καρδινάλιο της Λωρραίνης και τον Φραγκίσκο του Γκιζ που είχαν ψηλές κυβερνητικές θέσεις στη Γαλλία. Η Γαλλία και η Σκωτία συνεργάστηκαν σαν σύμμαχοι.Michaud & Poujoulat, Nouvelles collection, vol. 6, (1839), letters from Mary of Guise to her brothers: Wood, Marguerite, (1923), letters to Mary of Guise Ο απεσταλμένος του Ερρίκου Β΄ στη Σκωτία την περίοδο 1546 - 1560 Ανρί Κλετέν ήταν αναπληρωτής της Μαρίας, όταν έλλειπε σε ταξίδια στη Γαλλία.Ritchie, Pamela, (2002), 127–128 Την περίοδο της αντιβασιλείας 1554 - 1560 οι Γάλλοι είχαν τις σημαντικότερες θέσεις στη Σκωτία: ο Ύβ ντε Ρουμπάι που ήταν θησαυροφύλακας και κάτοχος της μεγάλης σφραγίδας και ο Μπαρτολομιέ ντε Βιλλεμόρ ήταν υπεύθυνος για τα έσοδα.CSP Scotland, vol. 1 (1898), p.203 no.426, 21 January 1558. Ο Κλετέν σταδιακά έγινε αντιπαθής στους Σκωτσέζους ευγενείς, με αποτέλεσμα να ξεσπάσει η επερχόμενη κρίση. Η Μαρία είχε ενεργό ρόλο στις σκωτσέζικες υποθέσεις. Τον Ιούλιο του 1554 ταξίδευσε στο Τζέντμπουργκ για να τοποθετήσει έναν δικαστή με σκοπό να λύσει τις προστριβές που είχαν ξεσπάσει ανάμεσα στις συνοριακές οικογένειες της Σκωτίας και του Κερ. Τη συνόδευσε ένοπλος στρατός υπό την ηγεσία του Κλετέν. Τον Οκτώβριο με στρατό, πλοίο και ένα κανόνι πήγε να βοηθήσει τον Κόμη του Σάδερλαντ να συλλάβει τον λόρδο του Ρέυ που είχε προκαλέσει σφαγές στο Σάδερλαντ. Η Μαρία δεν είχε επιτυχίες όμως όταν έστειλε τους κόμητες του Χάντλυ και του Αργκάυλ να υποτάξουν με τη φωτιά και ξίφος το Μόινταρτ και το Λιούις. Ο Χάντλυ φυλακίστηκε για την αποτυχία του. Σε άλλες περιοδείες επισκέφτηκε το Ινβερνές, το Ρος, το Έλτζιν, το Μπανφ και το Αμπερντίν. Οι προσπάθειες οδήγησαν στη γενική σύγκρουση τον Ιανουάριο του 1557. Η κρίση ξεκίνησε τον Οκτώβριο όταν η Μαρία από το Κάστρο του Χιουμ έστειλε στρατό εναντίον της Αγγλίας. Ο ι Σκωτσέζοι λόρδοι, ενώ είχαν εντολή να επιτεθούν στο Κάστρο του Ουόρκ, σε έκτακτη συνέλευση στο Έκφορντ αρνήθηκαν να υπακούσουν και επέστρεψαν στην πατρίδα τους.Ritchie, Pamela, Mary of Guise, Tuckwell (2002), pp.126-9; 153–155; 163–7; 182–187, citing Lambeth Talbot Ms. 3195.

 Σύγκρουση με Προτεστάντες 
Η αντιβασιλεία απειλήθηκε από τη μεγάλη δύναμη των Σκωτσέζων Προτεσταντών. Η Μαρία τους χρειαζόταν για να ενισχύσει τη φίλο-γαλλική της πολιτική και δεν είχε υποστήριξη από την Αγγλία όταν ήταν βασίλισσα η Μαρία Α΄. Αμέσως μετά τον γάμο της μικρής Μαρίας με τον δελφίνο Φραγκίσκο, στις 24 Απριλίου πέθανε η Μαρία Τυδώρ και τη διαδέχθηκε στις 17 Νοεμβρίου 1558 η ετεροθαλής αδελφή της, Ελισάβετ, που η νομιμότητα της ήταν υπό αμφισβήτηση. Τα δικαιώματα της Μαρίας στον θρόνο της Αγγλίας στηρίχτηκαν στην παπική βούλα για τη νομιμότητα της Ελισάβετ. Ο Ερρίκος Β΄ εκμεταλλεύτηκε την ευκαιρία να αποκτήσει ισχυρές φιλοδοξίες όχι μόνο στη Σκωτία αλλά και στην Αγγλία, γι'αυτό είχε ανάγκη να παραμείνει η Σκωτία αυστηρά Καθολική. Ιστορικοί, όπως η Πάμελα Ρίτσι, αναφέρουν ότι οι αλλαγές στην πολιτική της Μαρίας δεν ήταν δραματικές. Οι αντιπαλότητες ανάμεσα στους Καθολικούς και τους Προτεστάντες έφεραν σταδιακά μεγάλες πολιτικές εντάσεις.Ritchie, Pamela, Mary of Guise, Tuckwell (2002), 205–207. Ο Ερρίκος Β΄ της Γαλλίας πέθανε στις 10 Ιουλίου 1559, όταν ξεκίνησε η Μεταρρύθμιση στη Σκωτία και η μικρή Μαρία με τον Φραγκίσκο έγιναν βασιλείς της Γαλλίας. Ο Φραγκίσκος και η Μαρία τοποθέτησαν στο ένα τεταρτημόριο από τα βασιλικά τους σύμβολα τα σύμβολα της Αγγλίας. Αυτό είναι απόδειξη ότι η Σκωτία είχε αποκτήσει έντονο ενδιαφέρον για το αγγλικό βασίλειο. Το 1557 μια ομάδα Σκωτσέζων λόρδων γνωστοί σαν "λόρδοι της εκκλησίας" εξεγέρθηκαν με πρόφαση "να επανέλθει η ευλογία του Θεού στον κλήρο". Ακολούθησαν τη διετία 1558 - 1559 φαινόμενα εικονομαχίας. Την ίδια εποχή μια σειρά από ανεξάρτητες κοινότητες στη Σκωτία ανέβασαν Προτεστάντες υπουργούς. Η αντιβασιλεία κάλεσε τους Προτεστάντες ιερείς να απολογηθούν (1558), αλλά ο κίνδυνος για επανάσταση ήταν έντονος σε ολόκληρη τη δυτική χώρα.

Η άνοδος της Ελισάβετ στον θρόνο της Αγγλίας (1558) έδωσε μεγάλο θάρρος στους Σκωτσέζους Προτεστάντες. Η Ελισάβετ προχώρησε σε μυστική συμφωνία με τους "λόρδους της εκκλησίας" και η αντιβασιλεία κάλεσε τους μεταρρυθμιστές να εμφανιστούν στις 10 Μαΐου στο Στέρλινγκ, αλλά ακολούθησε εξέγερση. Οι άντρες του Άνγκους συγκεντρώθηκαν στο Νταντί με μεταρρυθμιστές από το Στέρλινγκ. Στις 4 Μαΐου δέχτηκαν τον μεγάλο θρησκευτικό ηγέτη Τζον Νοξ που ήρθε από τη Γαλλία και ενώθηκαν μαζί του. Με τα σκληρά κηρύγματα του Τζον Νοξ οι μεταρρυθμιστές άρχισαν να καταστρέφουν θρησκευτικούς οίκους. Η αντιβασιλεία ετοιμάστηκε για εκστρατεία στο Περθ, αλλά αναγκάστηκε να οπισθοχωρήσει, όταν μια νέα ομάδα μεταρρυθμιστών ήρθε από τα δυτικά. Δυο από τους απεσταλμένους της αντιβασιλείας ο κόμης του Αργκάυλ και ο Τζέημς Στιούαρτ, κόμης του Μάρεϋ έγιναν Προτεστάντες .Όταν η αντιβασιλεία έστειλε Άγγλους μισθοφόρους στο Περθ, την εγκατέλειψαν και ενώθηκαν με τους "λόρδους της εκκλησίας" και τον Τζον Νοξ. Το Εδιμβούργο έπεσε στους Προτεστάντες τον Ιούλιο και η Μαρία οπισθοχώρησε στο Ντάνμπαρ. Οι λόρδοι έκλεισαν ειρήνη με την αντιβασιλεία στις 25 Ιουλίου 1559 που εγγυήθηκε τη θρησκευτική τους ελευθερία και κατόπιν οπισθοχώρησαν στο Στέρλινγκ.CSP Scotland, vol. 1 (1898); p.221, Croft to Cecil, 3 July 1559; 212–3, 215, Croft to English council, 19 & 22 May & 5 June 1559; no. 500, 'Articles of Leith'

Τον Σεπτέμβριο ο 2ος Κόμης του Άρραν, πρώην αντιβασιλιάς, όταν δέχτηκε την ασφαλή επιστροφή του γιου του, έγινε αρχηγός των "λόρδων της εκκλησίας" και τοποθέτησε επαρχιακή διακυβέρνηση. Η Μαρία του Γκιζ, που ενισχύθηκε σημαντικά με Γαλλικά στρατεύματα, τους καταδίωξε και μετά την καταστροφή της οικίας του Ουίλλιαμ Κιρκάλντυ, σύμφωνα με τον Τζον Νοξ, φώναξε: "Που είναι ο θεός του Τζον Νόξ; Ο δικός μου είναι περισσότερο ισχυρός από τον δικό του".Knox, John, History of the Reformation, book 3, various editions. Τον Νοέμβριο οι επαναστάτες οπισθοχώρησαν στο Στέρλινγκ. Όλα ήταν χαμένα γι' αυτούς, αλλά όταν τον Ιανουάριο του 1560 έφτασε αγγλική βοήθεια οι Γάλλοι οπισθοχώρησαν στο Ληθ.CSP Scotland, vol. 1 (1898), 266–7, Randolph to Sadler & Croft, 11 November 1559.Magnus Magnusson, Scotland: the Story of a Nation (New York: Grove Press, 2000) p. 337. Οι διαπραγματεύσεις των επαναστατών με τους Άγγλους συνεχίστηκε χωρίς τον Τζον Νοξ. Οι Άγγλοι ζήτησαν τον αποκλεισμό του, επειδή το έργο του εναντίον των γυναικών μοναρχών που είχε σκοπό να θίξει τη Μαρία Τυδώρ έθιγε και τη δική τους βασίλισσα. Τον Φεβρουάριο στη Συνθήκη του Μπέρικ ο Κόμης του Άρραν και οι Άγγλοι συμφώνησαν να ενωθούν για να διώξουν τους Γάλλους. Η βασίλισσα Ελισάβετ έστειλε μεγάλο στρατό και άρχισε να πολιορκεί τους Γάλλους στο Ληθ.Magnus Magnusson, Scotland: The Story of a Nation, p. 337. Στην πορεία της μάχης ο Άγγλος απεσταλμένος στη Γαλλία Νίκολας Θρόκμορτον (1515 - 1571) περιγράφει τη Μαρία να έχει "την πολεμική καρδιά ενός άντρα" και ο επίσκοπος λέει αντίστοιχα "μια γυναίκα με αντρικό θάρρος".V. Smith, 'Perspectives on Female Monarchy', in J. Daybell & S. Norrhem, Gender and Political Culture in Early Modern Europe (Abingdon, 2017), 148-9.

 Θάνατος 
Μια αγγλική επίθεση στο Ληθ αποκρούστηκε με βαριές απώλειες. Κατόπιν πολλοί από τους αρχηγούς των "λόρδων της εκκλησίας" ήρθαν στις 12 Μαΐου 1560 στο Κάστρο του Εδιμβούργου και δείπνησαν με τη Μαρία και τον φύλακα του κάστρου, λόρδο Έρσκιν. Συζήτησαν ένα σχέδιο που είχε ξεκινήσει πριν τις ταραχές σύμφωνα με το οποίο η Μαρία θα ταξίδευσε στη Γαλλία, θα συναντούσε την Ελισάβετ στην Αγγλία και ο αδελφός της θα παρέμενε αντιβασιλιάς στη Σκωτία. Οι λόρδοι παραπονέθηκαν έντονα για τους Γάλλους που διορίστηκαν σε ψηλές κυβερνητικές θέσεις, συνεχίστηκαν οι διαπραγματεύσεις για τη διακοπή της πολιορκίας του Ληθ και την κατεδάφιση των νέων οχυρώσεων στο Κάστρο του Ντάνμπαρ. Την επόμενη μέρα οι διαπραγματεύσεις σταμάτησαν όταν αρνήθηκαν να επιτρέψουν στους Γάλλους διοικητές να έρθουν στο κάστρο να συζητήσουν με τη Μαρία.Dickinson, Gladys, ed., Two Missions od de la Brosse, SHS (1942), pp.151-157.

Την περίοδο που η Μαρία συνέχισε να οχυρώνει το Κάστρο του Εδιμβούργου αρρώστησε βαριά· τις επόμενες 8 μέρες το μυαλό της είχε θολώσει και δεν μπορούσε ούτε να μιλήσει.CSP Scotland, vol. i (1898), 389. Η Μαρία έκανε τη διαθήκη της στις 8 Ιουνίου 1560 και πέθανε από οίδημα σε τρεις μέρες.Dickinson, Gladys, Two Missions of de la Brosse, SHS (1942), 171–177. Το σώμα της τυλίχτηκε με μόλυβδο και τοποθετήθηκε σε φέρετρο στο παρεκκλήσι της Αγίας Μαργαρίτας στο Κάστρο του Εδιμβούργου για μερικούς μήνες. Στις 18 Μαρτίου 1561 η σορός της έφυγε μυστικά από το κάστρο και μεταφέρθηκε με πλοίο στη Γαλλία. Η κόρη της, Μαρία, παρακολούθησε την ταφική πομπή στη Φεκάν τον Ιούλιο του 1561. Η ταφή της έγινε στο Αββαείο του Αγίου Πέτρου στη Ρενς όπου η αδελφή τη, Ρενέ, ήταν ηγουμένη. Οικοδομήθηκε μαρμάρινος τάφος με μπρούτζινο ανδριάντα της Μαρίας που φορούσε τα βασιλικά φορέματα και κρατούσε στα χέρια της το σκήπτρο της δικαιοσύνης. Ο τάφος της καταστράφηκε στη Γαλλική Επανάσταση. Από τα πέντε παιδιά της Μαρίας του Γκιζ μόνο η κόρη της, Μαρία, επέζησε και απέκτησε απογόνους.Laing, David, ed., Works of John Knox, vol.2 (1846), p.592, citing Tytler, P.F., History of Scotland, and Pere Anselme, Histoire Genealogique, vol.3, "en bronze en habit royaux, tenant le sceptre et la main de justice."

Τα σύγχρονα χρόνια δημιουργήθηκαν πολλές υποψίες στους ιστορικούς ότι η Μαρία δηλητηριάστηκε με εντολή της Ελισάβετ ή από οπαδούς της Αγγλίδας βασίλισσας, αλλά δεν υπάρχει καμιά απόδειξη και έγινε αυτοψία την ημέρα που πέθανε.Dickinson, Gladys, Two Missions of de la Brosse, SHS (1942), 176–179. Η Μαρία πέθανε από φυσικά αίτια καθώς από τον Απρίλιο είχε υποστεί παράλυση των άκρων από πρήξιμο και οι γιατροί είχαν διαγνώσει ότι έπασχε από οίδημα. Η ασθένειά της επιβεβαιώνεται από τον εχθρό της Τζον Κοξ που είπε "η ψηλή κυρία άρχισε να λυγίζει".Knox, John, History of the Reformation, vol. 2, 68.
Στο παρανοϊκό κλίμα του 16ου αιώνα με πλήθος δολοφονιών για θρησκευτικούς λόγους καμιά πηγή σύγχρονη με την εποχή της δεν αναφέρει για δολοφονία.CSP Scotland, vol. i (1898), 389 and CSP Foreign Elizabeth, vol. ii (1865), 604, 29 April 1560. Τον θάνατο της αντιβασίλισσας ακολούθησε η Συνθήκη του Εδιμβούργου με την οποία η Αγγλία και η Γαλλία συμφώνησαν να αποσύρουν τα στρατεύματα τους από τη Σκωτία. Οι Γάλλοι επίτροποι, αν και δεν ήταν πρόθυμοι να κλείσουν ειρήνη με τους αντάρτες, τους πρόσφεραν μερικές παραχωρήσεις από τους νεαρούς βασιλείς Φραγκίσκο και Μαρία να μπορούν να συγκαλέσουν το κοινοβούλιο και να τηρήσουν τα έθιμα. Η δύναμη επανήλθε τελικά στα χέρια των Προτεσταντών.

Κριτικές

Οι ιστορικοί κρίνουν γενικά θετικά τη Μαρία του Γκιζ παρά το μίσος του μεταρρυθμιστή Τζων Κόξ απέναντι της. Η συγγραφέας Ρόζαλιντ Κ Μάρσαλ σημειώνει: "οι βιογράφοι της Στρίκλαντ τον 19ο αιώνα και οι Ρον Μακέρλι και Μάρσαλ τον 20ο αιώνα υμνούν τις ικανότητες και την εξυπνάδα της".Marshall, Rosalind K. (2004). "Mary [Mary of Guise] (1515–1560)". Oxford Dictionary of National Biography (online ed.). Oxford University Press. Η Ρόζαλιντ Κ Μάρσαλ σημειώνει:

"Η Μαρία έκανε σκληρές και φιλότιμες προσπάθειες τόσο να διατηρήσει στη Σκωτία τον παλιό καθολικό της χαρακτήρα όσο και να αποκαταστήσει την κόρη της. Πάλεψε κόντρα σε όλα τα προβλήματα, τους εχθρούς της στη χώρα της και την αρρώστια της, δεν στάθηκε ποτέ υποτακτική απέναντι στον Γάλλο βασιλιά". 

Τέχνη

Η Μαρία του Γκίζ είναι η πρωταγωνίστρια στο έργο του Τζάνετ Ουώκινσω "Βασίλισσα πέντε ετών".
Η Μαρία του Γκίζ εμφανίζεται στους τόμους 1,2,3 και 5 στα "Χρονικά του Λίμοντ" του Ντόροθυ Ντάννεττ (1923 - 2001), η επίσκεψη στην κόρη της στη Γαλλία περιγράφεται στον δεύτερο τόμο.
Στο φίλμ "Ελισάβετ" (1998) τον ρόλο της Μαρίας παίζει η ηθοποιός Φαννύ Αρντάν, στο φιλμ η Μαρία δολοφονείται από τον Φράνσις Ουώλσιγχαμ.
Στη τηλεοπτική σειρά Βασιλεία η ηθοποιός Έιμυ Μπρέννεμαν παίζει τον ρόλο της Μαρίας του Γκίζ.

Πρόγονοι

Παραπομπές


Πηγές
Joseph Bain, ed., Calendar of the State Papers relating to Scotland and Mary Queen of Scots 1547–1603, vol. 1, H.M. General Register House Edinburgh, (1898)
Amy Blakeway, Regency in Sixteenth-Century Scotland (Woodbridge: Boydell & Brewer, 2015).
Annie I. Cameron, The Scottish Correspondence of Mary of Lorraine, Scottish History Society (1927).
John G. Harrison, "Ladies in Waiting, Marie de Guise at Stirling" (PDF)., Kirkdale Archaeology / Historic Scotland (2008).
Rosalind K. Marshall, Mary of Guise: Queen of Scots, abridged, NMS Publishing, Edinburgh (2001).
Marcus Merriman, The Rough Wooings, Tuckwell (2000)-
Pamela E. Ritchie – Mary of Guise in Scotland, 1548–1560: A Political Study (2002).
Strickland, Agnes, 'Mary of Lorraine' in Lives of the queens of Scotland and English princesses, vol. 1, Blackwood (1850) pp. 337–406, to 1542.
Strickland, Agnes, 'Mary of Lorraine' in Lives of the queens of Scotland and English princesses, vol. 2, Blackwood (1851) pp. 1–206, continued.
Thomas, Andrea (2005), Princelie Majestie: The Court of James V of Scotland, Edinburgh: John Donald, ISBN 0-85976-611-X
Marguerite Wood, Foreign Correspondence with Marie de Lorraine: the Balcarres Papers, Scottish History Society, 2 vols (1923, 1925).

Κατηγορία:Βασίλισσες της Σκωτίας (σύζυγοι βασιλέων)
Κατηγορία:Οίκος της Λωρραίνης
Κατηγορία:Οίκος των Στιούαρτ
Κατηγορία:Βασιλομήτωρ
Κατηγορία:Γαλλίδες δούκισσες